Lav et referat af nedenstående tekst:

Tekst:
2.820 nye virksomheder sp dagens lys i Danmark i september i år - den bedste september for dansk iværksætteri siden finanskrisen i 2008. Det viser nye tal fra Experian. I hele tredje kvartal var fremgangen markant. I Nordjylland har der også været fremgang. I tredje kvartal 2015, var der 99 flere nye selskaber end i tredje kvartal 2014. - Vi har ikke oplevet en så massiv tilgang af nye selskaber, siden Experian begyndte at føre statistik i 1996. Fremgangen er overbevisende, selv hvis man fraregner de relativt nye og nemt stiftede Iværksætterselskaber, siger administrerende direktør i Experian, Jens Hjortflod. Dynamikken er tilbage i dansk iværksætteri efter en årrække med økonomisk krise og lavvækst. Den udvikling er man glad for i Dansk Erhverv, der repræsenterer 17.000 store og små virksomheder i primært servicesektoren. - Foretagsomheden i iværksættermiljøerne er tydeligvis i klar fremgang, og det er glædeligt. Tallene viser en spirende iværksætterlyst i alle dele af landet, og de nye virksomheder er et vigtigt bidrag til fremtidens vækst og velstand, siger erhvervspolitisk konsulent Sigurd Schou Madsen, Dansk Erhverv.

Referat:
Dansk iværksætteri har i september 2015 haft den bedste september siden finanskrisen i 2008. Nordjyderne har også gang i iværksætteriet.